आतंकी हमले की धमकी के बाद पठानकोट में महाशिवरात्रि मेला रद्द

पठानकोट। जिले के गावं झटपट बनी के प्रसिद्ध शिव मंदिर को उड़ाने की साजिश का पता चलन से यहां हड़कंप मच गया है। इसके बाद यहां महाशिवरात्रि पर लगने वाले मेले को रद कर दिया गया गया है। साजिश का एक फोन को ट्रैप करने के बाद पता चला।

पुलिस व सुरक्षा एजेंसियों ने गांव से पाकिस्‍तान की गई एक फोन कॉल को ट्रैप किया तो इस संबंध्‍ में बातचीत सुनी। बताया जाता है कि यह फोन कॉल शनिवार देर रात सुना गया। बताया जाता है कि फोन पर गांव झटपट के शिव मंदिर को धमाके से उड़ाने की बातें हो रही थीं। इसके बाद पुलिस आैर सुरक्षा एजेंसियां सतर्क हो गईं।

रविवार सुबह आला अधिकारी पुलिस बल के साथ गांव पहुंचे आैर इलाके मेंं जांच-पड़ताल शुरू की। मंदिर को भी बंद कर दिया गया। पुलिस पास के गांव गुजरात में नीला नाम के व्‍यक्ति के घर भी गई औ उससे पूछताछ की। बताया जाता है कि नीला मं‍दिर में सेवादार है।

पुलिस ने पूरे क्षेत्र में सुरक्षा कड़ी कर दी गई है। मंदिर परिसर में लगने वाले मेले को भी रद कर दिया गया है। पुलिस इससे इनकार कर रही है, लेकिन मंदिर परिसर में मेले की तैयारियों को रोक दिया गया है। लगाए जा रहे झूले आद‍ि का भी हटा दिया गया है।

ऐसे में यह पहला मौका होगा जब महाशिवरात्रि पर यहां मेला नहीं लगेगा। पुलिस अभी यह जांच करने में फोन काॅल कहां से और किसके पास आया था। इस संबंध में एसएसपी से मौके पर बात की गई, तो उन्‍होंने कोई जानकारी नहीं दी। वह केवल इतना बोले कि यहां माथा टेकने आया हूं।

संदिग्‍धों के जम्‍मू-कश्‍मीर में घुसने पर हाइ अलर्ट

दूसरी ओर, खुफिया एजेंसियों से हाल ही में प्राप्त हुई अलर्ट से पठानकोट में पुलिस की नींद एक बार फिर से उड़ गई है। पुलिस ने पूरे जिले में हाई अलर्ट कर दिया है। अलर्ट दो दिन पहले उस वक्त प्राप्त हुआ जब जम्मू-कश्मीर में किसी इनोवा गाड़ी में पांच पाकिस्तानियों के पुंछ से श्रीनगर की ओर निकलने की सूचना प्राप्त हुई।

इस सूचना के बाद पड़ोसी राज्य में पुलिस और सुरक्षा एजेंसियां इस इनोवा गाड़ी को कब्जे में लेने के लिए अभियान चलाया, लेकिन कोई कामयाबी नहीं मिली।

पूरी पड़ताल के बाद भी जब इस इनोवा और उसमें सवार पांच संदिग्ध लोगों का कोई अता-पता नहीं लग सका, तो पठानकोट पुलिस और सेना के कैंप को भी सूचित किया गया। पठानकोट पुलिस ने अलर्ट जारी कर चौकसी बढ़ा दी है। पाकिस्तान के साथ सटी भारतीय सीमा पर भी खास निगाह रखी जा रही है।

Posted By:

नईदुनिया ई-पेपर पढ़ने के लिए यहाँ क्लिक करे

नईदुनिया ई-पेपर पढ़ने के लिए यहाँ क्लिक करे

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस